**MANUÁL PRE RODIČA**

**POVINNOSTI RODIČA**

 O povolení vzdelávania podľa Zákona 245/2008 Z.z. o výchove a vzdelávaní (školský zákon) o zmene a doplnení niektorých zákonov § 23 rozhoduje riaditeľ školy, do ktorej je žiak prijatý, na základe písomnej žiadosti zákonného zástupcu.

1. V žiadosti o povolenie osobitného spôsobu plnenia školskej dochádzky mimo územia Slovenskej republiky vyplní zákonný zástupca žiaka:
	* meno a priezvisko zákonných zástupcov, adresa trvalého bydliska zákonných zástupcov, údaje za účelom komunikácie (e-mail, telefón do zahraničia) obidvoch zákonných zástupcov,
	* meno, priezvisko, bydlisko žiaka,
	* rodné číslo žiaka, resp. dátum narodenia,
	* adresu trvalého i prechodného bydliska žiaka v zahraničí,
	* názov a adresu školy, ktorú bude žiak v zahraničí navštevovať, ak je vopred známa, dobu pobytu žiaka v zahraničí (od - do) – na 1 školský rok
	* čestné prehlásenie o prihlásení žiaka do školy do 15 dní od príchodu do krajiny pobytu a písomne ozná do 30 dní Základnej škole s materskou školou Maurerova 14, Krompachy názov a adresu školy, ktorú bude žiak navštevovať.
2. Na základe žiadosti zákonného zástupcu vydá riaditeľka ZŠ s MŠ Maurerova 14, Krompachy rozhodnutie o povolení plniť povinnú školskú dochádzku mimo územia Slovenskej republiky na obdobie uvedené v žiadosti. Ak adresa školy, ktorú bude žiak navštevovať nie je vopred známa, v odôvodnení rozhodnutia sa udajú podmienky jej potvrdenia (§25 ods. 3 zákona 2458/2008 Z.z.). V prípade nesplnenia si 30 dňovej ohlasovacej povinnosti bude škola informovať príslušné úrady (MsÚ v Krompachoch, ÚPSVaR v Krompachoch)
3. Zákonný zástupca žiaka predloží takýto doklad vždy k 15. septembru príslušného školského roka, ak žiak pokračuje v plnení povinnej školskej dochádzky osobitným spôsobom.
4. Škola v zahraničí, resp. zákonný zástupca žiaka zašle do 30 dní po príchode do krajiny pobytu doklad s uvedením názvu a adresy školy, ktorý potvrdzuje, že žiak navštevuje príslušnú školu a to prostredníctvom **pošty na ZŠ s MŠ Maurerova 14, Krompachy** alebo elektronicky preskenovaním potvrdenia **na e-mail** **zs@zsmaurokrompachy.sk**
5. Zákonný zástupca doručí ZŠ s MŠ Maurerova 14, Krompachy vysvedčenie (hodnotenie, reporty) za hodnotiace obdobia, ktoré žiak neabsolvoval v kmeňovej škole.

**EVIDENCIA DOCHÁDZKY**

1. Zákonný zástupca žiaka je povinný do 30 dní po príchode do krajiny pobytu predložiť doklad o návšteve školy s uvedením názvu a adresy školy, ktorý potvrdzuje, že žiak navštevuje príslušnú školu. V prípade nesplnenia si 30 dňovej ohlasovacej povinnosti bude škola informovať príslušné úrady (MsÚ v Krompachoch, ÚPSVaR v Krompachoch, OO PZ v Krompachoch)
2. Zákonný zástupca žiaka predloží takýto doklad vždy k 15. septembru príslušného školského roka, ak žiak pokračuje v plnení povinnej školskej dochádzky osobitným spôsobom. V prípade nesplnenia si tejto povinnosti škola vyzve zákonného zástupcu k náprave. Ak ani po vyzvaní rodič nepredloží doklad, bude škola informovať príslušné úrady (MsÚ v Krompachoch, ÚPSVaR v Krompachoch, OO PZ v Krompachoch).

**KOMISIONÁLNE SKÚŠKY**

* Zákon č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov
* Metodický pokyn č. 22/2011 na hodnotenie žiakov základnej školy
* Smernica školy na osobitný spôsob plnenia školskej dochádzky – vzdelávanie v školách mimo územia Slovenskej republiky.
1. Žiak, ktorý vykonáva osobitný spôsob povinnej školskej dochádzky, môže na základe žiadosti zákonného zástupcu vykonať komisionálne skúšky.
2. Žiak, ktorého zákonný zástupca nepožiadal o vykonanie komisionálnych skúšok, vykoná komisionálne skúšky po ukončení osobitného spôsobu plnenia povinnej školskej dochádzky.
3. Termín, obsah a rozsah komisionálnych skúšok určí riaditeľ školy, v ktorej sa majú skúšky vykonať, najneskôr 15 dní pred ich konaním. Spravidla sú to predmety, ktoré neboli v učebnom pláne žiakom navštevovanej školy v zahraničí – SJL, PDA, VLA, DEJ, okrem predmetov výchovného zamerania.
4. Podľa výsledkov komisionálnych skúšok riaditeľ školy zaradí žiaka do príslušného ročníka.

V Krompachoch, dňa .............................

Čitateľný podpis zákonného zástupcu: ........................................................................................

Podpis pedagogického zamestnanca, ktorý vykonal poučenie: ...................................................